Document ID: 32004R2183

REGOLAMENT TAL-KUNSILL (KE) Nru 2183/2004
tas-6 ta' Diċembru 2004
li jestendi għall-Istati Membri mhux parteċipanti l-applikazzjoni tar-Regolament (KE) Nru 2182/2004 dwar midalji u tokens simili għall-muniti ta' l-euro
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunitá Ewropea, u b'mod partikolari l-Artikolu 308 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew (1),
Billi:
(1)
Meta adotta r-Regolament (KE) Nru 2182/2004 (2) l-Kunsill indika li r-Regolament għandu japplika fl-Istati Membri parteċipanti kif definit fir-Regolament tal-Kunsill (KE) Nru 974/98 tat-3 ta' Mejju 1998 dwar l-introduzzjoni ta' l-euro (3),
(2)
Madankollu, huwa importanti li r-regoli dwar midalji u tokens simili għall-muniti ta' l-euro għandhom ikunu uniformi madwar il-Komunitá kollha, u d-disposizzjonijiet meħtieġa għandhom jiġu adottati għal dak l-għan,
ADOTTA DAN IR-REGOLAMENT:
Artikolu 1
L-applikazzjoni tar-Regolament (KE) Nru 2182/2004 għandha tiġi estiża għal Stati Membri barra mill-Istati Membri parteċipanti kif definit fir-Regolament (KE) Nru. 974/98.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, nhar is-6 ta' Diċembru 2004.

Labels: 11
2
7
0
3
15